CELEX: 32006R1753
Language: mt
Date: 2006-11-28
Title: Regolament tal-Kummissjoni (KE) Nru 1753/2006 tat- 28 ta' Novembru 2006 li jemenda r-Regolament tal-Kunsill (KE) Nru 669/97 li jiftaħ u jipprovdi għall-amministrazzjoni tal-kwoti tat-tariffi tal-Komunità għal ċerti ħut u prodotti tal-ħut li joriġinaw fil-Gżejjer Faroe

920               MT             Il-Ġurnal Uffiċjali ta’ l-Unjoni Ewropea                  24.12.2008

32006R1753

29.11.2006                   IL-ĠURNAL UFFIĊJALI TA’ L-UNJONI EWROPEA                          L 331/7

                REGOLAMENT TAL-KUMMISSJONI (KE) Nru 1753/2006

                                    tat-28 ta’ Novembru 2006

      li jemenda r-Regolament tal-Kunsill (KE) Nru 669/97 li jiftaħ u jipprovdi għall-
    amministrazzjoni tal-kwoti tat-tariffi tal-Komunità għal ċerti ħut u prodotti tal-ħut li
                                joriġinaw fil-Gżejjer Faroe

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wra li kkunsidrat ir-Regolament tal-Kunsill (KE) Nru 669/97 tal-14 ta' April 1997 li jiftaħ u
jipprovdi għall-amministrazzjoni tal-kwoti u l-limiti tat-tariffi tal-Komunità, li jistabbilixxi s-
sorveljanza tal-Komunità għal ċerti ħut u prodotti tal-ħut li joriġinaw fil-Gżejjer Faroe, li
jiddefinixxi d-dispożizzjonijiet dettaljati li jemendaw u jadattaw dawn il-miżuri u li jħassar ir-
Regolament (KE) Nru 1983/951, u partikolarment l-Artikolu 5(1)(b) tiegħu,

Billi:

(1)      Id-Deċiżjoni Nru 1/2006 tal-Kumitat Konġunt KE-id-Danimarka/il-Gżejjer Faroe tat-
         13 ta' Lulju 20062 emendat it-Tabella II tal-Anness għall-Protokoll 1 għall-Ftehim bejn
         il-Komunità Ewropea, minn naħa waħda, u l-Gvern tad-Danimarka u l-Gvern Lokali
         tal-Gżejjer Faroe, min-naħa l-oħra, billi żiedet il-kwota tariffarja annwali għall-gambli,
         gambli kbar u awwisti tan-Norveġja, ippreparati u ppreżervati, minn 3 000 għal
         4 000 tunnellata. Dik id-Deċiżjoni daħlet fis-seħħ fl-1 ta' Settembru 2006.

(2)      Il-volum tal-kwota tariffarja annwali għall-gambli, gambli kbar u awwisti tan-
         Norveġja, elenkati fl-Anness għar-Regolament (KE) Nru 669/97 taħt in-numru tas-
         serje 09.0679, għandhom jiġu emendati biex titqies din iż-żieda.

(3)      Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi
         Doganali,

1
         ĠU L 101, 18.4.1997, p. 1. Regolament kif l-aħħar emendat bir-Regolament tal-Kummissjoni (KE)
         Nru 31/2002 (ĠU L 6, 10.1.2002, p. 36).
2
         ĠU L 221, 12.8.2006, p.15
 ---pagebreak--- 24.12.2008     MT            Il-Ġurnal Uffiċjali ta’ l-Unjoni Ewropea                    921

ADOTTAT DAN IR-REGOLAMENT:

                                          Artikolu 1

L-Anness għar-Regolament (KE) Nru 669/97 huwa emendat kif ġej:

Fit-tabella, għan-numru tas-serje 09.0679 b'rabta mal-kwota tariffarja annwali għall-gambli,
gambli kbar u awwisti tan-Norveġja, ippreparati u ppreżervati, il-volum indikat fis-6 kolonna
'3 000' għandu jinbidel b''4 000'.

                                          Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Għandu japplika mill-1 ta’ Settembru 2006.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, fit-28 ta’ Novembru 2006

                                             Għall-Kummissjoni
                                             László KOVÁCS
                                             Membru tal-Kummissjoni